钦定古今图书集成/明伦汇编/氏族典/第187卷 > 萧大连
## 钦定古今图书集成/明伦汇编/氏族典/第187卷 > 萧大连

按《梁书南郡王大连传》：“南郡王大连，字仁靖，少俊爽，
能属文，举止风流，雅有巧思，妙达音乐，兼善丹青。大
同二年，封临城县公。七年，与南海王俱入国学，射策
甲科，拜中书侍郎。十年，迁给事黄门侍郎，转侍中，寻
兼石头戍军事。太清元年，出为使持节轻车将军、东
扬州刺史。侯景入寇京师，大连率众四万来赴。及台”
城没，援军散，复还扬州。三年，会稽山贼田领群聚党
数万来攻，大连命中兵参军张彪击斩之。大宝元年，
封为南郡王。景仍遣其将赵伯超、刘神茂来讨，大连
设备以待之。会将留异以城应贼，大连弃城走，至信
安，为贼所获。侯景以为轻车将军，行扬州事。迁平南
将军、江州刺史。大连既迫贼手，恒思逃窜，事未果。二
年秋遇害，时年二十五。